หลังจากหนีหลบแสงแดดแผดเผายามบ่าย โดยการหนีกลับไปนอนที่ห้องพัก เย็นย่ำค่ำมืดก็ได้เวลาออกเริงร่าอีกรอบ .... กลับพื้นที่ไม่ได้ไกลจากเดิมเลย "ตลาด Cicada" แต่รอบนี้ทีีจอดรถหายากสุดๆ ลานฝั่งตรงข้ามก็เต็ม เลยต้องวนอีกรอบไปจอดในลานฝั่งตรงข้ามวัดแทน ค่าจอดรถก็ 40 บาทขาดตัว แล้วค่อยเดินไป (ไม่ไกลเกินจะเดินค่ะ สบายๆ) 

เดินเล่น ช้อปปิ้ง หาข้าวทาน และเม้าท์มอยกับคนรู้จักที่เวลาอยู่กรุงเทพฯ ไม่เคยจะได้เจอกัน ก็ได้เวลานั่งพัก กับกาแฟสักแก้ว (โดยไม่สนเวลาจริงๆ ว่าตอนนั้นจะ 4 ทุ่มแล้ว) กับร้านกาแฟที่อยู่ตรงข้ามลานแสดงโขนพอดิบพอดี "Cafe'Holidays" ..... ร้านนี้ยังคงต้องซื้อคูปองนะคะ แต่จุดแลกอยู่บริเวณหน้าร้านพอดี เลยสบายไม่ต้องเดินไกล แล้วก็ได้ลาเต้เย็น และเอสเพรสโซร้อนมาอีกที่ 

ลาเต้เย็น รสชาติพอได้อยู่ค่ะ แต่เอสเพรสโซร้อน มันจะมีกลิ่นฝุ่นๆหน่อย .... น่าจะมาจากแก้วที่ไม่ค่อยได้ใช้งานมากกว่า (คนคงไม่นิยมสั่งกันเท่าไหร่) โดยรวมเลยไม่ได้ประทับใจกาแฟมากนัก แต่ร้านด้วยความที่อยู่ตรงกลาง เลยได้มองคนเดินผ่านไปมา ก็เพลินดีนะคะ